Държавен вестник, бр. 13, 2011 г., стр. 19

БРОЙ  13	
Д Ъ Р Ж А В Е Н  В Е С Т Н И К 	
СТР.  19  
(2) При поискване правителството на Репу­
блика България ще предоставя на правител­
ството на Япония необходимата информация 
по проекта. 
(3) По отношение на изпращането и за­
страховката по море на продуктите, закупени 
с безвъзмездната помощ, правителството 
на Република България ще се въздържа от 
налагане на ограничения, които могат да 
възпрепятстват честната и свободна конку­
ренция между транспортните и морските 
застрахователни компании.
(4) Продуктите, закупени с безвъзмездната 
помощ, да не бъдат реекспортирани от Репуб­
лика България.
7. Двете правителства ще се консултират 
за всеки въпрос, който може да възникне от 
или във връзка с настоящите договорености.
Имам честта по-нататък да предложа на­
стоящата нота и нотата на Ваше Превъзходи­
телство в отговор, потвърждаваща от името 
на правителството на Република България 
горните положения, да съставляват споразуме­
ние между двете правителства, което да влезе 
в сила на датата на Вашата нота в отговор.
Ползвам се от случая да подновя уверенията 
си в най-високата си към Ваше Превъзходи­
телство почит.
Сейджи Маехара
министър на външните 
работи на Япония 
(Приложение към японската нота)
Протокол от обсъжданията
Във връзка с разменените на 25 януари 
2011 г. ноти между правителството на Япония 
и правителството на Република България 
относно японска помощ за културата, от­
пусната с цел укрепване на отношенията на 
приятелство и сътрудничество между двете 
страни (наричани по-нататък „разменените 
ноти“) представителите на японската деле­
гация и на българската делегация желаят да 
отбележат следното:
1. По отношение на член 3 от разменените 
ноти представителят на японската делегация 
заяви, че правителството на Япония е с раз­
бирането, че правителството на Република 
България ще предприеме необходимите стъпки 
за предотвратяване на всякакви предложе­
ния, даване на подаръци или извършване 
на плащания, възнаграждения или облаги, 
които биха могли да се възприемат като ко­
рупционна практика в Република България, 
извършвани с цел подтикване към възлагане 
на договорите по член 4 от разменените ноти 
или като отплата за възлагането им.
2. По отношение на точка 2 на член 6 от 
разменените ноти представителят на япон­
ската делегация заяви, че правителството на 
Япония е с разбирането, че:
а) необходимата информация включва ин­
формация за свързани с проекта корупционни 
практики, упоменати в точка 1 на член 1 на 
разменените ноти; и
б) правителството на Република България 
ще осигури справедливо третиране на източ­
ниците на такава информация.
3. Правителството на Република България 
заяви, че българската делегация няма възра­
жения по горното заявление на представителя 
на японската делегация.
Токио, 25 януари 2011 г.
Сейджи Маехара,	
Николай Младенов,
министър на	
министър на
външните работи	
външните работи на
на Япония	
Република България
(Българска нота)
РЕПУБЛИКА БЪЛГАРИЯ
МИНИСТЕРСТВО НА ВЪНШНИТЕ
РАБОТИ
Токио, 25 януари 2011 г. 
ДО
Н. ПР. Г-Н СЕЙДЖИ МАЕХАРА
МИНИСТЪР НА ВЪНШНИТЕ РАБОТИ
НА ЯПОНИЯ 
ТОКИО
Ваше Превъзходителство,
Имам честта да потвърдя получаването на 
нотата на Ваше Превъзходителство от днешна 
дата, която казва, както следва:
„Имам честта да се позова на проведени­
те скоро разговори между представители на 
правителството на Япония и правителството 
на Република България относно японска без­
възмездна помощ за културата, която ще бъде 
отпусната с цел укрепване на отношенията на 
приятелство и сътрудничество между двете 
страни, и да предложа от името на правител­
ството на Япония следните договорености:
1. (1) С цел да допринесе за осъществяването 
на проекта за подобряване на озвучителното 
оборудване на Музикално-драматичен театър 
„Константин Кисимов“ (наричан по-нататък 
„проектът“) на правителството на Република 
България, правителството на Япония ще пре­
достави на правителството на Република Бъл­
гария, в съответствие със съответните закони 
и наредби на Япония, безвъзмездна помощ в 
размер до петдесет милиона и шестстотин хи­
ляди японски йени (¥ 50 600 000) (по-нататък 
наричана „безвъзмездната помощ“).
(2) Безвъзмездната помощ ще бъде пре­
доставена чрез сключване на Договор за 
безвъзмездна помощ между правителството 
на Република България или определеното 
от него ведомство и Японската агенция за 
международно сътрудничество (ДЖАЙКА) 
(наричан по-нататък Д-БП).